Dess V: Септември 2014
в днешната публикация ще отделя малко внимание на едно много симпатично магазинче, от което си купувам материали от време на време, и то главно шаблони за изрязване - UAU.BG.
Много се радвам, че именно там успях да открия доста от любимите ми шаблони на Die-namics, защото аз поне на други места в България не съм срещала, както и много други марки, които зареждат, така че си струва да погледнете, ако не сте пазарували от магазина. Разнообразието е наистина много голямо. На картичката по-долу, може да видите един от малкото елементи, които изрязвам със закупени от тях шаблони.
А това лято, тъй като почивахме в близост до Варна и имахме малко работа в града, нямаше как да не се възползвам от случая да посетя магазинчето, където е много приятно и атмосферата е изключително творческа. Страшно доволна останах от вниманието и топлото отношение, както и от десетките съвети, които получих за множество интересни продукти, предлагани там. Научих много хубави неща и си тръгнах пълна с идеи. Впечатлена останах и от предложението им да подавам запитвания за продукти, които не мога да намеря другаде в България, и съответно ако им е възможно, да ми ги набавят.
А, пропуснах! Единственият недостатък на магазина, който открих е... че не се намира в София! =) ;)
А тази семпла картичка е за моя много скъпа приятелка, която си беше в България за малко през лятото, и на изпращане реших да я зарадвам с нещо мое и да й пожелая лек полет:
Картата отпечатах сама, дистреснах я, добавих малко парче дизайнерска хартия, един компас, самолетче и воала...
CCH # 180 - Colour combination;
Публикувано от Dess V в събота, септември 27, 2014 3 коментара:
Етикети: Картички, uau.bg
Албум с колело и слънчогледи
Това албумче е много специално, защото е подарък за два повода. Запознах се с прекрасната Милена, която ми го поръча за сватбата на нейната най-добра приятелка, но не просто приятелка, а нещо много повече според нейния разказ. Вдъхновена от този албум с колело, решила, че непременно трябва да подари нещо подобно на младоженците, тъй като колелото е много специален символ за тях, а и слънчогледите, но това си е тяхна лична история. ;)
Идеята беше да не е сватбен, а просто един албум, който да събере спомените на двамата влюбени. Надявам се да се е харесал на булката! А за нея знам, че е изключително сензитивен човек, човек на поезията.
Ето я и картичката към албума:
Публикувано от Dess V в събота, септември 13, 2014 Няма коментари:
сряда, септември 10, 2014
ето, че и на мен ми поръчаха от така актуалните кутийки за съкровища. Известно време, след като направих тази книга за пожелания, жената, която ми я поръча ми се обади отново, докато спокойно си се плициках на плажа, за да й изработя и кутийки, в които да прибере кръстчето, ножичката и част от косичката за дъщеричката й, на която й предстоеше кръщене. Добре, че имах време да се заема след като се прибрахме от почивката и ги направих. Поръча ми и една отделна кутийка за подаръка за кръстницата. Всъщност, мина доста време от тогава, повече от месец, но сега се сетих покрай предизвикателството на Ем, че така и не съм ги показала. Оказа се, че никак не е лесно и доста трудоемко, за да се изработят тези нищо и никакви на пръв поглед кутийки. Исках да са много здрави, за да устоят във времето, тъй като ще се пазят с години, така че ги направих с твърди стени. На мен ми харесва какво се получи, кажете и вие ;)
Ами, това е от мен за сега. Лека вечер и до скоро!
Скрапбук предизвикателство - Деца
Публикувано от Dess V в сряда, септември 10, 2014 Няма коментари:
Етикети: Кутии за подаръци, кутии за съкровища
Нежна картичка за годишнина с ангелче
Мини скрапбук албум за годишнина на Анна и Стефан